Foto: UNIAN Ukrainalik biznesmen, Privatbank banki sobiq hammuassisi Igor Kolomoyskiy agarda sud bankni milliylashtirishni noqonuniy deb topadigan bo‘lsa, Ukraina hukumatidan ikki milliard dollar talab qilmoqchi. Biznesmen suddan Ukraina Milliy bankining Privatbankni to‘lovga layoqatsiz deb topgan qarorini, bankni bozordan chiqarish haqidagi taklif tasdiqlangan qarorni bekor qilishni talab qilmoqda. Navbatdagi sud majlisi 18 aprelda bo‘lib o‘tadi. "Agarda sud bu qarorlarni noto‘g‘ri, noqonuniy deb topsa, bu ishni hal qilish yoki sudlashish borasida kelishamiz. Privatbankning ikki milliard dollar kapitali bor edi. qaytarishsin, muammo qolmaydi", - dedi Kolomoyskiy "Yevropeyskaya pravda" internet nashriga. 2016 yil oxirida Ukraina hukumati mamlakatdagi eng yirik xususiy bank bo‘lgan Privatbankni xususiylashtirgandi. Moliya vazirligi bankning yuz foiz aksiyasi egasiga aylangandi.